«Real» himoyachisi Serxio Ramos Ispaniya terma jamoasi tarkibida Angliyaga qarshi o‘yinda maydonga tushishi kutilmoqda. Agar bu ish amalga oshsa, Ramos «Qizil furiya» tarkibidagi o‘yinlari sonini 160taga yetkazib oladi. Bu ko‘rsatkich bo‘yicha milliy rekord Iker Kasilyasga tegishli bo‘lib, 167ta o‘yinga teng. Dunyo rekordi esa Misr terma jamoasining sobiq hujumchisi Ahmad Hasanga tegishli. U 184 marta «fir’avnlar» libosda maydonga tushgan. Millatlar Ligasidan o‘rin olgan Ispaniya - Angliya o‘yini 15 oktabr kuni soat 23:45da boshlanadi.